<classify> Pia amewataka mashabiki wa timu hiyo waungane wakati huu kuhakikisha timu yao inafanya vizuri na wala hawana sababu ya kufarakana. Akizungumza na gazeti hili, Mayanja alisema amewapa vijana wake mazoezi ya kutosha kwa siku alizokuwa nao Zanzibar na anaamini wameiva kwa ajili ya mchezo huo.Simba ina hadhi yake kwani ni timu kubwa, hata kiwango chake kinatakiwa kiwe cha juu, hivyo kutokana na marekebisho ambayo nimeyafanya nina uhakika Jumamosi kesho nitaifunga Mtibwa, alitamba Mayanja.Alisisitiza mashabiki wa Simba kuimarisha umoja wao huku akiwataka wawe na subira wakati huu akibadilisha mambo ili waweze kupata matokeo mazuri.Alisema ameanza kuwakimbiza wachezaji, huku akitaja kuwa uwezo wao ulikuwa chini, jambo ambalo ameanza kulifanyia kazi ili kujenga utimamu na anashukuru wachezaji wamempa ushirikiano na kwamba kila kitu kitaenda sawa.Mapema wiki hii, Simba ilitangaza kuachana na Kocha wake , Dylan Kerr na kocha wa makipa, Iddi Salim na sasa timu itakuwa chini ya Mayanja. Kerr anaondoka Simba SC baada ya kuiongoza timu katika mechi 30 za mashindano yote tangu atue Julai kuchukua nafasi ya Mserbia, Goran Kopunovic akishinda 19, kufungwa tano na sare sita.Amefukuzwa baada ya Simba SC kutolewa katika Nusu Fainali Kombe la Mapinduzi Zanzibar Jumapili, jambo ambalo limemfanya apoteze imani mbele ya uongozi.Kocha huyo anatuhumiwa kwa kushindwa kuifanya Simba icheze vizuri na uongozi unaamini kiwango cha timu kimeporomoka kwa kiasi kikubwa kutoka alivyoikuta Julai mwaka jana ilipoachwa na Mserbia, Goran Kopunovic.Pia anashutumiwa kwa ushauri wake mbaya kwa uongozi uliosababisha wachezaji kadhaa wazuri akiwemo Elias Maguri wakaachwa na wakasajiliwa wachezaji wa kiwango cha chini kama Msenegali, Abdoulaye Pape Ndaw.  <topic>: MICHEZO 